CELEX: 62015TN0138
Language: ro
Date: 2015-03-25 00:00:00
Title: Cauza T-138/15: Acțiune introdusă la 25 martie 2015 – Aanbestedingskalender a.o./Comisia

15.6.2015   
            
            
               RO
            
            
               Jurnalul Oficial al Uniunii Europene
            
            
               C 198/39
            
         Acțiune introdusă la 25 martie 2015 – Aanbestedingskalender a.o./Comisia
   (Cauza T-138/15)
   (2015/C 198/53)
   Limba de procedură: engleza
   
      Părțile
   
   
      Reclamante: Aanbestedingskalender BV (Ede, Țările de Jos), Negometrix BV (Amsterdam, Țările de Jos), CTM Solution BV (Breukelen, Țările de Jos), Stillpoint Applications BV (Amsterdam, Țările de Jos) și Huisinga Beheer BV (Amsterdam, Țările de Jos) (reprezentanți: C. Dekker și L. Fiorilli, avocați)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea, în temeiul articolelor 263 TFUE și 264 TFUE, a acelei părți din Decizia din 18 decembrie 2014 a Comisiei Europene privind ajutorul de stat SA.34646 (2014/NN) (ex 2012/CP) – The Netherlands E-procurement platform TenderNed prin care s-a constatat că activitățile desfășurate de TenderNed pot fi considerate servicii de interes general (fără caracter economic) și că, prin urmare, implementarea și finanțarea TenderNed nu constituie ajutor de stat;
            
         
               —
            
            
               obligarea Comisiei să suporte propriile cheltuieli de judecată, precum și a cheltuielilor de judecată efectuate de reclamante și
            
         
               —
            
            
               luarea altor măsuri pe care Tribunalul le va considera adecvate.
            
         
      Motivele și principalele argumente
   
   În susținerea acțiunii, reclamantele invocă un motiv.
   
               1.
            
            
               Primul motiv este întemeiat pe faptul că Comisia Europeană a săvârșit o eroare vădită de apreciere și o eroare de drept atunci când a constatat că serviciile prestate de TenderNed pot fi considerate servicii de interes general (fără caracter economic).
               
                           —
                        
                        
                           Reclamantele susțin faptul că activitățile desfășurate de TenderNed au caracter economic și nu se circumscriu prerogativelor de stat deoarece aceste servicii nu își au originea în obligații prevăzute de Directivele UE privind atribuirea contractelor de achiziții, dat fiind că TenderNed nu acționează ca autoritate publică, că activitățile desfășurate de TenderNed nu sunt necesare pentru a asigura respectarea Directivelor UE privind atribuirea contractelor de achiziții, că asigurarea respectării obligațiilor prevăzute de Directivele UE privind atribuirea contractelor de achiziții poate fi atinsă prin alte mijloace și că legea olandeză privind achizițiile permite inițiativele comerciale pe piața de atribuire electronică a contractelor de achiziții.